2001D0548 — ET — 01.07.2013 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 9. juuli 2001, lisapensionidega tegeleva komitee asutamise kohta (teatavaks tehtud numbri K(2001) 1775 all) (EMPs kohaldatav tekst) (2001/548/EÜ) (EÜT L 196, 20.7.2001, p.26)

Muudetud:





Muudetud:

A1 L 236 33 23.9.2003









▼B

KOMISJONI OTSUS,

9. juuli 2001,

lisapensionidega tegeleva komitee asutamise kohta

(teatavaks tehtud numbri K(2001) 1775 all)

(EMPs kohaldatav tekst)

(2001/548/EÜ)







EUROOPA ÜHENDUSTE KOMISJON, võttes arvesse Euroopa ühenduste asutamislepingut, eriti selle artikleid 138 ja 140, ning arvestades järgmist: (1) 28. juuni 2000. aasta sotsiaalpoliitika kavas tegi Euroopa Komisjon ettepaneku luua pensionifoorum, mis käsitleb pensionide ja liikuvuse küsimust koos kõigi asjaomaste teguritega. (2) Komisjon toetas 11. mai 1999. aasta teatises “Lisapensionide ühtse turu suunas” (K(1999) 134 lõplik) liikumisvabadust käsitleva kõrgetasemelise ekspertrühma kavatsust luua pensionifoorum, ning sellest tulenevalt otsustas asutada foorumi, mis tuleb kokku vähemalt kaks korda aastas ja koosneb valitsuste, tööturu osapoolte, pensionifondide ja vajaduse korral muude kõnealuses valdkonnas tegutsevate institutsioonide esindajatest. (3) Euroopa Parlament tervitas komisjoni teatist ja kõnealuse komitee asutamist oma resolutsioonis komisjoni teatise “Lisapensionide ühtse turu suunas” kohta, ning arvestades järgmist: ON VASTU VÕTNUD JÄRGMISE OTSUSE:







Artikkel 1

1. Komisjonis asutatakse lisapensionidega tegelev komitee (pensionifoorum).

2. Pensionifoorum koosneb liikmesriikide valitsuste, tööturu osapoolte ja täiendavate pensioniskeemide esindajatest.

Artikkel 2

1. Komisjon võib konsulteerida pensionifoorumiga kõikides lisapensione puudutavates küsimustes ühenduse tasandil.

Pensionifoorum abistab komisjoni eelkõige selliste küsimuste lahendamisel ja takistuste kõrvaldamisel, mis on seotud lisapensionide maksmisega töötajate piiriülese liikuvuse korral.

2. Pensionifoorum teeb vajaduse korral koostööd muude asjaomaste organite ja komiteedega, kes tegelevad sotsiaal- ja majanduspoliitika küsimustega.

Artikkel 3

1. Pensionifoorumil on ►M2 58 ◄ liiget.

2. Kohad jaotuvad järgmiselt:

— 1 koht igale liikmesriigile,

— neli kohta teistele EMP liikmesriikidele (üks koht Euroopa Vabakaubanduse Assotsiatsiooni kontaktametnikule ja üks koht igale asjaomasele riigile),

— 14 kohta ühenduse tasandil esindatud tööturu osapooltele,

— 12 kohta pensionifondidele ja muudele selles valdkonnas tegutsevatele organitele: — — kolm kohta EFRPle (European Federation for Retirement Provision), — üks koht igale järgmistest organitest: — — FEFSI (European Federation of Investment Funds and Companies) — ACME (Association of European Cooperative and Mutual Insurers) — AIM (International Association for Mutual Assistance) — CEA (European Insurance Committee) — AEIP (European Association of Paritarian Institutions) — EAPSPI (European Association of Public Sector Pension Institutions) — GCAACE (Groupe Consultatif des Associations d'actuaires des pays de la CE) — FBE (Euroopa Pangandusföderatsioon) — AGE (Euroopa eakate inimeste organisatsioonide ühendus).

Artikkel 4

Komisjon nimetab pensionifoorumi liikmed liikmesriikide, muude EMP riikide, ühenduse tasandil esindatud tööturu osapoolte ja muude artiklis 3 loetletud organite esitatud kandidaatide hulgast. Komisjon võtab kõik vajalikud meetmed, et tagada naiste ja meeste võrdne esindatus.

Artikkel 5

Pensionifoorumi liikmete ametiaeg on kaks aastat. Ametiaega võib pikendada.

Ametiaja möödudes jäävad pensionifoorumi liikmed ametisse, kuni nad asendatakse või nimetatakse tagasi.

Liikmete ametiaeg lõpeb enne kaht aastat nende pensionilejäämise või surma korral. Liikme ametiaeg võib lõppeda ka siis, kui tema kandidatuuri esitanud organ taotleb ta väljavahetamist.

Liige asendatakse tema ülejäänud ametiajaks.

Liikmetele ei maksta töötasu.

Artikkel 6

Komisjon avaldab liikmete nimekirja Euroopa Ühenduste Teatajas.

Artikkel 7

Pensionifoorum valib oma liikmete hulgast kaheks aastaks esimehe ja kaks aseesimeest. Nad valitakse kohalolijate kahekolmandikulise häälteenamusega. Kuni pensionifoorumi eesistuja valimiseni tegutseb eesistujana tööhõive ja sotsiaalvaldkonna peadirektoraadi vastava talituse esindaja.

Artikkel 8

Pensionifoorum võib kutsuda oma töös eksperdina osalema mis tahes isikuid, kellel on eriline pädevus mingi päevakorrapunkti suhtes.

Eksperdid osalevad ainult selliste küsimuste arutamisel, millega seoses neil on palutud osaleda.

Artikkel 9

Pensionifoorum võib luua töörühmi.

Artikkel 10

1. Pensionifoorum tuleb kokku komisjoni ruumes ja komisjoni kutsel.

2. Komisjoni asjaomaste talituste esindajad osalevad pensionifoorumi ja selle töörühmade koosolekutel.

3. Komisjon tagab pensionifoorumile ja töörühmadele sekretariaaditeenused.

Artikkel 11

Pensionifoorum arutab küsimusi, mille kohta komisjon on soovinud arvamust. Hääletamist ei toimu.

Pensionfoorumi arvamuse taotlemisel võib komisjon määrata selle esitamise tähtaja.

Esindatud majandusvaldkondade seisukohad kantakse protokolli, mis edastatakse komisjonile.

Komisjon teatab kõikidele osalejatele arutelu tulemustest, kui nad seda soovivad.

Artikkel 12

Ilma et see piiraks asutamislepingu artikli 287 sätete kohaldamist, ei tohi pensionifoorumi liikmed avalikustada neile pensionifoorumi või selle töörühmade töös osalemise käigus teatavaks saanud andmeid, kui komisjon on neile teatanud, et taotletud arvamus või esitatud küsimus on konfidentsiaalne.

Sel juhul osalevad koosolekutel ainult pensionifoorumi liikmed ja komisjoni esindajad.

Artikkel 13

Komisjon hindab pensionifoorumi tööd ja kasulikkust kahe aasta jooksul alates käesoleva määruse jõustumisest.

Artikkel 14

Käesolev otsus jõustub selle vastuvõtmise päeval.